Burgerd Botha stel nuwe klank bekendBurgerd Botha. Foto: Facebook via Burgerd Botha Die gewilde sanger Burgerd Botha, wat bekendheid verwerf het as lid van die veelbekroonde groep Romanz, het onlangs sy eerste enkelsnit, Hartlagsiel, as solokunstenaar vrygestel. Burgerd is ’n bekende gesig by plaaslike konserte soos Huisgenoot Skouspel, Gospel Skouspel en ander feeste regoor die land. Hy het onder meer saam met die Suid-Afrikaanse Olimpiese span na Londen gereis en by South African House gesing. In 2011 het hy by Prins Albert en Prinses Charlene van Monaco se huweliksbevestiging gesing saam internasionale bekendes soos Umberto Tozzi en Andrea Bocelli. Hy is baie opgewonde oor die nuwe hoofstuk vir sy sangloopbaan. “Ek kan nie wag om die musiekwêreld as solis te betree nie,” het die sanger in ‘n verklaring gesê. Kyk die musiekvideo vir sy nuwe enkelsnit.